**Nagykereki Község Önkormányzata Képviselő-testületének .../.... (...) önkormányzati rendelete**

**az önkormányzat 2025 évi költségvetéséről szóló 1/2025. (II. 28.) önkormányzati rendelet módosításáról**

[1] A Magyarország helyi önkormányzatairól szóló 2011. évi CLXXXIX. törvény 111. § (2) bekezdés alapján a helyi önkormányzat gazdálkodásának alapja az éves költségvetése, melyből finanszírozza és látja el törvényben meghatározott kötelező és önként vállalt feladatait.

[2] Nagykereki Községi Önkormányzat Képviselő-testülete az Alaptörvény 32. cikk (2) bekezdésében biztosított eredeti jogalkotói hatáskörében és az alaptörvény 32. cikk (1) bekezdés f) pontjában meghatározott feladatkörében eljárva, Nagykereki Községi Önkormányzat 2025. évi költségvetéséről szóló 1/2025. (II. 28.) önkormányzati rendeletének módosításáról a következőket rendeli el:

**1. §**

A Nagykereki Községi Önkormányzat 2025. évi költségvetéséről szóló 1/2025. (II. 28.) önkormányzati rendelet 2. § (1) bekezdése helyébe a következő rendelkezés lép:

„(1) A képviselő-testület az önkormányzat 2025. évi költségvetését 262.640.283 Ft költségvetési bevétellel, 361.335.403 Ft költségvetési kiadással állapítja meg. A 2025. évi költségvetési egyenleg 98.695.120 Ft, ebből működési hiány 37.640.757 Ft, felhalmozási hiány 61.054.363 Ft. Az önkormányzat 98.695.120 Ft összegű finanszírozási egyenleggel rendelkezik a részletes adatokat a 2. melléklet tartalmazza.”

**2. §**

A Nagykereki Községi Önkormányzat 2025. évi költségvetéséről szóló 1/2025. (II. 28.) önkormányzati rendelet az 1. melléklet szerinti 2. melléklettel egészül ki.

**3. §**

Ez a rendelet a kihirdetését követő napon lép hatályba, és az azt követő napon hatályát veszti.

**Zilai Károly sk.** **Dr. Köstner Dávid sk.**

polgármester jegyző

**Záradék:**

A rendelet hirdetőtáblán való kifüggesztéssel kihirdetve: 2025. … …...

**Dr. Köstner Dávid**

jegyző

*1. melléklet az .../... . (... . ... .) önkormányzati rendelethez*

„*2. melléklet az 1/2025. (II. 28.) önkormányzati rendelethez*

(A melléklet szövegét a(z) 2025. évi\_kvetés\_1. sz. ei\_mód\_Nagykereki.pdf elnevezésű fájl tartalmazza.)”

Végső előterjesztői indokolás

**JOGSZABÁLYTERVEZET INDOKOLÁSA**

*(a jogalkotásról szóló 2010. évi CXXX. törvény 18. § szerint)*

**az önkormányzat 2025. évi költségvetéséről szóló 1/2025. (II. 28.) önkormányzati rendelet (továbbiakban: rendelet) módosításáról**

**1. §-hoz**

A rendelet 2. § (1) bekezdése az előterjesztésben szereplő indokolás és részletezés végett módosul a rendelet-tervezet 1. §-ában meghatározottak szerint.

Költségvetési bevételét                                 104.437.298 Ft-tal

Költségvetési kiadását                                   104.437.298 Ft-tal

módosítja az önkormányzat.

Ezen módosítás végett szükséges a rendelet 2. § (1) bekezdésének módosítása.

**2. §-hoz**

Az önkormányzat 2025. évi költségvetését részletesen a rendelet 3. §-ában részletezett szabályozások alapján állapította meg.

Ennek módosulását határozza meg a rendelet-tervezet 2. §-a, mely végett szükséges módosítani a rendel 3. §-ának tervezet szerinti részét.

**3. §-hoz**

A rendelet - tervezet 3. § (1) bekezdése rendelkezik a hatályba lépésről és hatályt vesztésről, (2) bekezdése pedig a folyamatban lévő bevételi és kiadási előirányzatok teljesítésének alkalmazhatóságáról.

**\* \* \***

Az indokolás közzététele megtörténik az előterjesztés közzétételével.

A javasolt szabályozás az európai uniós jogból eredő kötelezettségekkel összhangban van.

A jogalkotásról szóló 2010. évi CXXX. törvény 20. § szerinti egyeztetési kötelezettség jelen szabályozásnál nem releváns.

**Biharkeresztes, 2025. szeptember 08.**

**Dr. Köstner Dávid**

**jegyző**