**Nagykereki Község Önkormányzata Képviselő-testületének …/2025. (IX. ….) önkormányzati rendelete**

**Nagykereki Községi Önkormányzat Szervezeti és Működési Szabályzatáról szóló 5/2024. (X. 8.) önkormányzati rendelet módosításáról**

[1] Nagykereki Községi Önkormányzat Képviselő-testülete Magyarország Alaptörvényében biztosított jogával élve a helyi közhatalom, közszolgáltatások gyakorlásának szervezeti és működési kereteit e jogszabályban állapítja meg.

[2] Nagykereki Községi Önkormányzat Képviselő-testülete az Alaptörvény 32. cikk (2) bekezdésében foglalt eredeti jogalkotói hatáskörében, és az Alaptörvény 32. cikk (1) bekezdés d) pontjában, valamint a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében – Nagykereki Községi Önkormányzat Szervezeti és Működési Szabályzatáról szóló 5/2024. (X. 8.) önkormányzati rendelet 34. § (1) bekezdés e) pontjában és a 41. § (1) bekezdésében biztosított véleményezési jogkörében eljáró Nagykereki Községi Önkormányzata Ügyrendi Bizottsága véleményének kikérésével a következőket rendeli el:

**1. §**

A Nagykereki Községi Önkormányzat Szervezeti és Működési Szabályzatáról szóló 5/2024. (X. 8.) önkormányzati rendelet 22. § (1) bekezdése helyébe a következő rendelkezés lép:

„(1) *A képviselő-testület ülését a polgármester, akadályoztatása esetén az alpolgármester, illetve mindkettőjük akadályoztatása, valamint a polgármester és alpolgármesteri tisztség egyidejű betöltetlensége esetén az ügyrendi bizottság elnöke vezeti.*”

**2. §**

(1) A Nagykereki Községi Önkormányzat Szervezeti és Működési Szabályzatáról szóló 5/2024. (X. 8.) önkormányzati rendelet 38. § (7) bekezdés c) pontja helyébe a következő rendelkezés lép:

*(A képviselő főbb jogai:)*

„*c)* *A képviselő-testület a polgármestertől igényelheti a képviselői munkájához szükséges tájékoztatást, illetve közreműködést. Közérdekű ügyben kezdeményezi a polgármester intézkedését, melyre a polgármesternek 30 napon belül érdemi válaszát köteles adni.*”

(2) A Nagykereki Községi Önkormányzat Szervezeti és Működési Szabályzatáról szóló 5/2024. (X. 8.) önkormányzati rendelet 38. § (8) bekezdés g) pontja helyébe a következő rendelkezés lép:

*(A képviselő főbb kötelességei:)*

„*g)* *Ha a képviselő a Képviselő-testület éves munkatervében meghatározott testületi ülésről, vagy a bizottság éves munkatervében meghatározott bizottsági ülésről, a települési ünnepségekről, megemlékezésekről, valamint Nagykereki Község kiemelt ünnepségeiről, rendezvényeiről indokolatlanul távol marad, és távolmaradását előzetesen és hitelt érdemlően nem menti ki, valamint a Magyarország helyi önkormányzatairól szóló 2011. évi CLXXXIX. törvény 33. §-ban meghatározott kötelezettségeit megszegi a képviselő a soron következő havi tiszteletdíjának 50 %-ra jogosult. Ismételt kötelezettségszegés esetén a csökkentés újra megállapításra kerül.*”

**3. §**

A Nagykereki Községi Önkormányzat Szervezeti és Működési Szabályzatáról szóló 5/2024. (X. 8.) önkormányzati rendelet 40. § (3) bekezdése helyébe a következő rendelkezés lép:

„(3) *Az Ügyrendi Bizottság állásfoglalása nélkül nem nyújtható(k) be a képviselő-testületnek az:*

*a)* *éves költségvetésre és teljesítésének értékelésére;*

*b)* *önkormányzati és településfejlesztési koncepciókra, programokra rendezési tervekre;*

*c)* *az önkormányzati tulajdon hasznosítására;*

*d)* *gazdasági társaságban való részvételre;*

*e)* *önkormányzati rendelet alkotására;*

*f)* *hitelfelvételre;*

*g)* *társulási, együttműködési megállapodásra irányuló előterjesztések.*”

**4. §**

A Nagykereki Községi Önkormányzat Szervezeti és Működési Szabályzatáról szóló 5/2024. (X. 8.) önkormányzati rendelet 41. § (1) bekezdés n) pontja helyébe a következő rendelkezés lép:

*(Jelen rendelet az Ügyrendi Bizottság feladat- és hatásköreit az alábbiakban határozza meg:)*

„*n)* *Az önkormányzati képviselők vagyonnyilatkozatát az Ügyrendi, Bizottsága tartja nyilván és ellenőrzi. A bizottság elnöke, vagy az általa megbízott bizottsági tag a vagyonnyilatkozat tételi kötelezettség megnyíltától számított, legkésőbb 5. napig a nyilatkozat tételre kötelezetteknek a szükséges példányban átadja az erre szolgáló formanyomtatványt és a hatályos jogszabályok alapján készített útmutatót, majd azokat kitöltve a határidők betartása mellett a képviselőktől bekéri. A vagyonnyilatkozat az erről szóló jogszabály alapján a 8. napon vissza kell adni. A bizottság a vagyonnyilatkozatokat a Közös Önkormányzati Hivatal Nagykereki Irodájában a jegyző által kijelölt páncélszekrényben tárolja. A nyilatkozatot tartalmazó, a kötelezett által lezárt és a lezáráson általa aláírt borítékon fel kell tüntetni a kötelezett nevét, valamint a benyújtás bizottsági elnök által igazolt időpontját. A kötelezett részére az átvételről elismervényt kell kiadni.*”

**5. §**

A Nagykereki Községi Önkormányzat Szervezeti és Működési Szabályzatáról szóló 5/2024. (X. 8.) önkormányzati rendelet 45. §-a helyébe a következő rendelkezés lép:

**„45. §**

(1) *A polgármester más jogszabályban meghatározott feladatai mellett*

*a)* *ellátja a Képviselő-testület által polgármesterre átruházott feladatokat, és az átruházott hatáskör gyakorlásáról az önkormányzati ciklus vége előtt beszámol a Képviselő-testületnek,*

*b)* *ellenőrzi a Képviselő-testület határozatainak végrehajtását,*

*c)* *koordinálja az önkormányzat nemzetközi kapcsolatait, és évente tájékoztatja a Képviselő-testületet a kapcsolatok alakulásáról.*

(2) *A Képviselő-testület minden ügykörre – az Mötv. 42. §-ban meghatározott ügyek kivételével - felhatalmazza a polgármestert, amelyben az Mötv. 68. § (2) bekezdésében meghatározott jogkörében döntést hozhat.*

(3) *A polgármester nettó egymillió forintos értékhatárig dönt a forrásfelhasználásról, döntéséről tájékoztatja a képviselő-testületet.*

(4) *A polgármester – a Mötv. 68. § (3) bekezdése szerinti – két ülés közötti időszakban felmerülő, halaszthatatlan önkormányzati ügyekben történő döntési jogköre az alábbi ügyekre terjed ki:*

*a)* *döntés pályázat benyújtásáról az önkormányzat nevében,*

*b)* *hatósági, cégeljárási és pályázati ügyekben hiánypótlási felhívás teljesítése,*

*c)* *pályázatokkal kapcsolatos nyilatkozatok megtétele,*

*d)* *területszervezési eljárásokkal kapcsolatos véleménynyilvánítás,*

*e)* *véleménynyilvánítás központi államigazgatási szervek megkeresésére,*

*f)* *a két ülés közötti időszakban felmerülő, olyan halaszthatatlan ügyben, amennyiben a döntés elmaradása az önkormányzatnak vagyoni hátrányt jelentene.*

(5) *A polgármester gyakorolja a tulajdonosi, részvényesi jogokat a részben önkormányzati tulajdonú gazdasági társaságok felett.*”

**6. §**

A Nagykereki Községi Önkormányzat Szervezeti és Működési Szabályzatáról szóló 5/2024. (X. 8.) önkormányzati rendelet 53. § (2) bekezdése helyébe a következő rendelkezés lép:

„(2) *A gazdasági program a képviselő-testület megbízatásának időtartamára, vagy azt meghaladó időszakra szól. A gazdasági program az önkormányzat részére helyi szinten meghatározza mindazon célkitűzéseket, feladatokat, amelyek a költségvetési lehetőségekkel összhangban, a helyi társadalmi, környezeti, gazdasági adottságok átfogó figyelembevételével - a kistérségi területfejlesztési koncepcióhoz illeszkedve - az önkormányzat által nyújtandó kötelező és önként vállalt feladatok biztosítását, fejlesztését szolgálják. A gazdasági program tartalmazza különösen: a fejlesztési elképzeléseket, a munkahelyteremtés feltételeinek elősegítését, a településfejlesztési politika, az adó politika célkitűzéseit, az egyes közszolgáltatások biztosítására, színvonalának javítására vonatkozó megoldásokat, továbbá városok esetében a befektetés támogatási politika, településüzemeltetési politika célkitűzéseit.*”

**7. §**

A Nagykereki Községi Önkormányzat Szervezeti és Működési Szabályzatáról szóló 5/2024. (X. 8.) önkormányzati rendelet 3. melléklete helyébe az 1. melléklet lép.

**8. §**

Hatályát veszti a Nagykereki Községi Önkormányzat Szervezeti és Működési Szabályzatáról szóló 5/2024. (X. 8.) önkormányzati rendelet

*a)* 41. § (1) bekezdés d) pontja,

*b)* 41. § (1) bekezdés g) és h) pontja,

*c)* 41. § (5) bekezdése,

*d)* 44. § (2) bekezdése,

**9. §**

Ez a rendelet 2025. szeptember 18-án lép hatályba, és a hatálybalépést követő napon hatályát veszti.

**Zilai Károly sk. Dr. Köstner Dávid sk.**

polgármester jegyző

**Záradék**:

A rendelet hirdetőtáblán való kifüggesztéssel kihirdetve: 2025. szeptember …. napján.

**Dr. Köstner Dávid**

jegyző

*1. melléklet a 6/2025. (IX. 17.) önkormányzati rendelethez*

„*3. melléklet az 5/2024. (X. 8.) önkormányzati rendelethez*

1. **A KÉPVISELŐ-TESTÜLET ÁLTAL A POLGÁRMESTERRE ÁTRUHÁZOTT HATÁSKÖRÖK**

a) rendkívüli települési támogatással kapcsolatos ügyek

b) iskoláztatási támogatás

c) köztemetés engedélyezése

d) Önkormányzat helyiségeinek alkalmi használatba adása

e) minden olyan döntés meghozatala, amelyek pénzügyi vonzata legfeljebb bruttó 300. 000 Ft.

f) a szociális földprogramban való részvételre való jogosultságot érintő ügyek

g) falugondnoki szolgáltatás igénybevételével kapcsolatos ügyek

h) tulajdonosi, részvényesi jogok gyakorlása részben vagy egészben önkormányzati tulajdonú gazdasági társaságok közgyűlésein

i) a közterület - használati engedély megadása a polgármester hatáskörébe tartozik.

j) a filmforgatás célú közterület - használattal összefüggő, Mgtv-ben meghatározott képviselő - testületi hatásköröket a polgármester gyakorolja.

2. **KÉPVISELŐ-TESTÜLET ÁLTAL A JEGYZŐRE ÁTRUHÁZOTT HATÁSKÖRÖK**

|  |  |
| --- | --- |
|  | A képviselő-testület a jegyzőre ruházza át a települési támogatással kapcsolatos ügyeket.  a) a lakhatáshoz kapcsolódó rezsiköltségekhez való hozzájárulás  b) az elhunyt személy eltemettetésének költségeihez való hozzájárulás  c) születési támogatás  d) születésnapi támogatás  e) idősek és rászorultak karácsonyi támogatása |

”

ÁLTALÁNOS INDOKLÁS

Végső előterjesztői indokolás

JOGSZABÁLYTERVEZET INDOKOLÁSA

*(a jogalkotásról szóló 2010. évi CXXX. törvény 18.§ szerint)*

Nagykereki Községi Önkormányzat Képviselő-testülete az Alaptörvény 32. cikk (2) bekezdésében foglalt eredeti jogalkotói hatáskörében és az Alaptörvény 32. cikk (1) bekezdés d) pontjában, valamint a Magyarország helyi önkormányzatairól szóló 2011. évi CLXXXIX. törvény 53. § (1) bekezdése l) pontja alapján módosítja az önkormányzat szervezeti és működési szabályzatáról szóló 5/2024. (X. 8.) önkormányzati rendeletét.

**1. §-hoz**

A rendelet 22. § (1) bekezdése kiegészítésre szorult.

**2. §-hoz**

A Rendelet 38. § (7) bekezdés c) pontja kiegészítésre szorult.

**3. §-hoz**

A Rendelet 38. § (8) bekezdés g) pontja kiegészítésre szorult.

**4. §-hoz**

Hatályon kívül helyező rendelkezéseket tartalmaz.

**5. §-hoz**

Az Mötv. 68.§ (2) bekezdésében meghatározott jogkörében hozott polgármesteri döntéseket tartalmazza, amely miatt a rendelet 46. §-a kiegészítésre szorult.

**6.-9 §-hoz**

A szakmai segítségnyújtás miatt a rendelet több pontja elírás következtében javításra, felülvizsgálatra szorult.

**10. §-hoz**

Hatályba léptető rendelkezések.

**\* \* \***

Az indokolás közzététele megtörténik az előterjesztés közzétételével.