**Nagykereki Községi Önkormányzat**

*4127 Nagykereki, Kossuth u. 57*

*Tel: 06-54/420-802, Fax: 54/420-003, e-mail:* [*nagykereki.hivatal@gmail.com*](mailto:nagykereki.hivatal@gmail.com)

**Ikt.sz.: BK/1169-2/2025.**

**Üi.:** Karancsiné Kerekes Erzsébet

**Tárgy:** Rendkívüli támogatás iránti kérelem

**Közigazgatási és Területfejlesztési Minisztérium**

***Dr. Navracsics Tibor***

***Miniszter Úr részére***

**B U D A P E S T**

*Pf.: 19.*

1358

# Tisztelt Miniszter Úr!

A Magyarország 2025. évi központi költségvetéséről szóló 2024. évi XC. törvény (a továbbiakban: költségvetési törvény) 3. melléklet 2.1.5. pontja alapján Nagykereki Községi Önkormányzata támogatási igényt nyújt be.

***Önkormányzatunk rendkívüli támogatási igénye: 1.509.485 Ft***

**A település elhelyezkedése, gazdasági környezete**

Nagykereki az Észak-alföldi régióban, Hajdú-Bihar megye délkeleti részén, a román határ mellett fekszik. A település a megyeszékhelytől 44 km távolságra, míg Berettyóújfalutól 28 km-re, Biharkeresztes közvetlen szomszédságában fekszik. A román határtól pedig mindösszesen 2 km-re található.

Nagykereki tagja a Biharkeresztes által vezetett Biharkeresztes Közös Önkormányzati Hivatalnak, mely Nagykereki mellett ellátja Bojt, Told, Ártánd közigazgatási feladatait is,

Biharkeresztes biztosítja a közszolgáltatások nagy részét, egészségügyi és szociális ellátások terén, oktatási-nevelési intézményfenntartó társulást működtet. A település gazdasági életében a mezőgazdaság játszik jelentős szerepet. A Nagykereki vállalkozások döntő többsége mikro vállalkozás, a vállalkozások döntő többsége egyszemélyes. 250 főt meghaladó foglalkoztató vállalkozások nem működnek a községben. A mező- és erdőgazdálkodás foglalkoztatásban betöltött szerepe az országos értékhez képest nagy. A község fejlődésében nagy szerepe játszik az M4-es autópálya, mely Berettyóújfalu és Nagykereki között épült. Nagykereki mellett új határátlépő került kiépítésre, melynek egyre nagyobb jelentősége van a község életében, fejlődésében.

Lakosainak száma 1447 fő, a községet elöregedő korszerkezet jellemzi. Az elmúlt évi lakosságszám növekedés a betelepült román-magyar kettős állampolgárságú lakosok számának emelkedésének tudható be.

A település legfontosabb problémája a munkahelyek hiánya, a munkanélküliség 2025. évben is jelentős mértékű, ami megnyilvánul a közfoglalkoztatotti programokban résztvevők számszerűségében.

A közszolgáltatási hátteret, és a megfelelő színvonalú szolgáltatás Biharkeresztes város látja el. Az oktatás, az egészségügyi és szociális ellátás, a közigazgatás, a közművelődés és az egyéb közszolgáltatások terén – a megfelelő intézményrendszernek köszönhetően – széleskörű szolgáltatásokat kínál a térségi lakosság számára.

A munkaképes korú lakosság száma és aránya magas. Az állandó és a lakónépesség száma emelkedő tendenciát mutat. A lakosság iskolai végzettsége az országos és megyei szinthez képest alacsony, magas a munkanélküliek, ezen belül a tartós munkanélküliek száma, a szociális támogatásban részesülők száma, illetve az alacsonyabb státuszú lakosság aránya.

Az egészségügyi alapellátás a községben biztosított, a közművelődési lehetőségek elérhetőek, melyben nagy szerepe van a településen található Bocskai Várkastélynak.

**Az önkormányzat intézményeinek működése**

Biharkeresztes, Ártánd, Bojt, Nagykereki és Told önkormányzatok Biharkeresztesi Közös Önkormányzati Hivatal alapításáról döntöttek, hogy 2013. január 1-től az önkormányzatok igazgatási feladatait közös hivatal működtetésével látják el.

**Az önkormányzat társulásainak működése**

* Óvodai társulás
* Óvodai nevelés
* Étkeztetési feladatok
* Szociális és Gyermekjóléti Társulás
* Házi segítségnyújtás
* Falugondnoki, tanyagondnoki szolgáltatás
* Gyermekjóléti szolgáltatás
* Szociális étkeztetés

Az Önkormányzat közkifolyók üzemeltetésével biztosítja a vezetékes ívóvizet a vezetékes ívóvíz bekötéssel nem rendelkező lakosság részére.

2025. évtől kötelező főépítészi feladatokat ellátó személyt alkalmazni, ezen feladat költségeire forrás biztosítása az Önkormányzat részéről nehezen megoldható.

Az önkormányzat kötelező feladatainak ellátása a támogatási igény mellékletében bemutatott részletezés alapján kimutathatóan csak részben biztosított.

Az önkormányzatnak saját bevételei és a központi támogatás nem fedezi a működési költségeket. Önkormányzatunk gazdálkodásában a működési-felhalmozási egyensúly folyamatosan betartásra került, felhalmozási bevételeink 100 %-ban kötelezettséggel terheltek.

A kötelező feladatok megoldása komoly gondokat jelent a város számára, a rendelkezésre álló pénzügyi forrásokból nem tudjuk biztosítani a működtetést.

**Önkormányzatunk működési rendkívüli támogatási igényének részletezése:**

**- Közüzemi díjtartozás: 429.485 Ft**

* **Vízdíj hátralék 429.485 Ft**
* **Helyi iparűzési adó túlfizetés visszaigénylés 630.000 Ft**
* **Egyéb tartozás (főépítészi feladat) 450.000 Ft**

**Összesen: 1.509.485 Ft**

Kérem Miniszter Urat, hogy a Nagykereki Községi Önkormányzat rendkívüli támogatási igényét támogatni szíveskedjen.

**Tisztelettel:**

**Zilai Károly Dr. Köstner Dávid**

polgármester jegyző

Kiadmányozva: Nagykereki, az elektronikus aláírás szerint.